**LAZDIJŲ RAJONO SAVIVALDYBĖS VISUOMENINĖS ADMINISTRACINIŲ GINČŲ KOMISIJOS 2016 METŲ VEIKLOS ATASKAITA**

**I. KOMISIJOS SUDĖTIS**

Lazdijų rajono savivaldybės visuomeninė administracinių ginčų komisija (toliau – Komisija) sudaryta siekiant objektyviai, greitai, su mažomis išlaidomis išspręsti kilusį administracinį ginčą, taip prisidėti prie žmogaus teisių gynimo, šalių sutaikinimo ir teisingumo vykdymo. Komisijos paskirtis ikiteismine tvarka nagrinėti asmenų skundus dėl Lazdijų rajono savivaldybės viešojo administravimo subjektų priimtų individualių administracinių aktų ar valstybės tarnautojų veiksmų (neveikimo).

Ataskaitiniu laikotarpiu veikė Komisija, sudaryta Lazdijų rajono savivaldybės tarybos 2015 m. liepos 31 d. sprendimu Nr. 5TS-138 „Dėl Lazdijų rajono savivaldybės visuomeninės administracinių ginčų komisijos sudarymo“. Komisija sudaryta iš 5 (penkių) narių Lazdijų rajono savivaldybės tarybos kadencijos laikotarpiui. Komisijoje 3 (trys) nariai t. y. Komisijos pirmininkas, pirmininko pavaduotoja ir narė bei sekretorė turi aukštąjį teisinį išsilavinimą.

**II. KOMISIJOS VEIKLA**

Komisija savo veikloje vadovaujasi Lietuvos Respublikos Konstitucija, Lietuvos Respublikos administracinių bylų teisenos įstatymu, Lietuvos Respublikos administracinių ginčų komisijų įstatymu, Lazdijų rajono savivaldybės visuomeninės administracinių ginčų komisijos posėdžių eigos fiksavimo tvarkos aprašu, patvirtintu Lazdijų rajono savivaldybės administracijos direktoriaus 2013 m. rugsėjo 26 d. įsakymu Nr. 10V-726 „Dėl Lazdijų rajono savivaldybės visuomeninės administracinių ginčų komisijos posėdžių eigos fiksavimo tvarkos aprašo patvirtinimo“, kitais Lietuvos Respublikos teisės aktais.

Pagrindinė Komisijos veiklos forma yra posėdžiai.

Ataskaitiniu laikotarpiu Komisija negavo nei vieno Komisijai adresuoto asmens skundo dėl Lazdijų rajono savivaldybės viešojo administravimo subjektų priimtų individualių administracinių aktų ir veiksmų teisėtumo, taip pat šių subjektų atsisakymo ar vilkinimo atlikti jų kompetencijai priskirtus veiksmus teisėtumo ir pagrįstumo.

Ataskaitiniu laikotarpiu buvo sušauktas 1 (vienas) Komisijos posėdis, jame svarstytas Lazdijų rajono savivaldybės visuomeninės administracinių ginčų komisijos 2015 metų veiklos ataskaitos teikimas Lazdijų rajono savivaldybės tarybai. Komisija teisės aktų nustatyta tvarka ir terminais pateikė Lazdijų rajono savivaldybės tarybai metinę veiklos ataskaitą.

Ataskaitiniu laikotarpiu Komisija bendradarbiavo su Vyriausiąja administracinių ginčų komisija, teikė pasiūlymus bei pastabas administracinių ginčų komisijų veiklos reglamentavimo srityje.

Komisijos pirmininkas Kęstutis Jasiulevičius